En ung mand havde tilsyneladende virkelig ikke lyst til at vise sin billet til en kvindelige kontrollør, da hun spurgte efter den. I stedet valgte han angiveligt at sparke hende i brystet og flygte fra stedet. Episoden fik politiet til at efterlyse manden via billeder fredag formiddag. Fredag eftermiddag har han meldt sig og erkendt forholdet.

Indtil fredag har Københavns Vestegns Politi ikke haft held til at finde den unge mand, der sparkede den kvindelig billetkontrollør. Derfor valgte politiet at offentliggøre et billede af den unge mand, som politiet mistænkte for at have begået volden.

Episoden fandt sted 17. september sidste år klokken 21.54 på et S-tog.

Da S-toget nærmede sig Vallensbæk, bad den kvindelige billetkontrollør den unge mand om at vise sin billet. Det fik den unge mand til at sparke kvinden og forlade toget på Vallensbæk Station, hvorefter han flygtede fra stedet.

Andre læser også 38-årig kondiløber brutalt voldtaget og forsøgt dræbt: To afgørende spor ledte til den sigtede

Marlene stoppede efter 35 år som prostitueret: Nu kan jeg smage mad uden bismag af latex

Klummeskribent i massiv shitstorm efter Mads Holgers død: 'Det er deciederet uanstændigt'

I forbindelse med efterforskningen har politiet sikret sig overvågningsbilleder fra toget, hvor overfaldet fandt sted.

Nogle af de billeder offentliggjorde politiet fredag. Og det har ført til, at manden har meldt sig selv og erkendt forholdet, oplyser Københavns Vestegns Politi over for BT.

'Håber, offentligheden kan hjælpe'

Inden fredag lød det således fra politiet:

»Vi har iværksat en række efterforskningsskridt i forsøget på at finde voldsmanden – men uden held. Nu vælger vi at offentliggøre overvågningsfoto og håber, at offentligheden kan hjælpe, selv om sagen ligger tilbage i tiden,« siger efterforskningsleder ved Københavns Vestegns Politi Steen Ørskov Larsen i en pressemeddelelse.

Den unge mand beskrives som: 170-175 centimeter høj, 17-20 år, spinkel af bygning og med kort sort hår. Han var iført sorte bukser, sort jakke med en grålig trøje.